اصل سكان الصعيد

اصل الصعايدة اقباط سواء مسلمين او مسيحيين والصعايدة هما سكان محافظات جنوب مصر. قبل دخول الاسلام، كانت الديانة الرئيسية في الصعيد هي المسيحية، وده لأن الصعيد كان مركز المسيحية في مصر، ولسه لحد النهاردة الصعيد مركز المسيحية في مصر. بعد الفتح الاسلامي لمصر، دخل جزء كبير من أهل الصعيد في الاسلام لكن فضلت نسبة كبيرة جدا من سكان الصعيد مسيحيين، لكن من ناحية الأصل فهما كلهم أقباط، والصعايدة أقباط ولا يمكن يكونوا عرب أصلا لأن معظم الهجرات العربية كانت للوجه البحري والدلتا بينما ظل الصعيد مركز المسيحية ومركز الأقباط حتى بعد الفتح الاسلامي وحتى بعد اعتناق أكثر سكان الصعيد الاسلام. 

المؤرخين وضحوا إن معظم الهجرات العربية بعد الفتح كانت متركزة في وجه بحري والدلتا، مش في الصعيد، وده باين حتى في أسماء المحافظات. فمحافظات وجه بحري أسمائها عربية، بينما محافظات الصعيد أسمائها قبطية غير عربية.

كمان نسبة المسيحيين عالية جدا في الصعيد مقارنة بوجه بحري فحوالي 35% من سكان الصعيد مسيحيين، و80% من المسيحيين في مصر عايشين في الصعيد، حتى إن المسيحيين الموجودين في وجه بحري أصلهم من الصعيد وفي أقاليم وجه بحري بتكون نسبة المسيحيين 1% فقط بينما نسبة المسيحيين في الصعيد 35% كما ذكرنا.

وهناك القليل جدا من سكان الصعيد ادعوا أن أصلهم من الأشراف أو عرب بسبب الاضطهاد، فزوروا أنسابهم، وعندما حلل أحفادهم الان تحليل DNA والجينات اتضح أنهم أقباط ومتطابقين جينيا مع المسيحيين في الصعيد وده حال كل الصعايدة اللي بيدعوا أنهم من الأشراف أو عرب واللي بيدعوا كده دول عددهم قليل جدا جدا أصلا.

لذلك الصعيد لا علاقة له بالعروبة أصلا، وهي باينة أصلا من غير تحليل DNA والجينات أن الصعايدة مش عرب، وأن الصعايدة أقباط، بس ده لتأكيد المؤكد أصلا - ده طبقا لكلام العديد من الباحثين - وصعيد مصر معناها جنوب مصر أي محافظات جنوب مصر.

وده تأكيد للكلام اللي قاله كل المؤرخين إنه حصل ادعاء من بعض سكان الصعيد إنهم عرب وزوروا أنسابهم بعد اعتناقهم الإسلام بسبب الاضطهاد وده نص من كتاب المسالك والممالك لأبو عبيد البكري المتوفى سنة 487 هجريا يقول : ( وقبط مصر من أهل الصعيد يزعمون أنهم من ربيعة ثم من تغلب ) ، المقصود بقبط مصر من أهل الصعيد يعني المصريين من أهل الصعيد لان وقتها قبطي معناها مصري مش مسيحي، أبو عبيد البكري ينفي جملة وتفصيلا وجود عرب في الصعيد حتى القرن الخامس الهجري.

كما أن معظم الهجرات العربية كانت للوجه البحري والدلتا وده مثبت تاريخيا وقاله كل المؤرخين وفي كتاب تاريخ المسيحية في مصر لمايكل باركر يذكر ذلك في الصفحة 183 من الكتاب.

ومن كل هذا يتضح لنا أن الصعايدة أصلهم أقباط.
تصغير|مصريين من الصعيد بيلعبوا التحطيب

 تركز المسيحيين في الصعيد 
شهد أول القرن العشرين اهتمام كبير من الدولة المصرية إنها تعمل إحصائيات سكانية بشكل منتظم، وكان من أهمها تعداد سنة 1907، اللي بيعتبر أول تعداد حديث بمعايير علمية نسبية في تاريخ مصر. الهدف منه كان إنه يدي صورة واضحة عن عدد السكان وتوزيعهم الجغرافي والديني والاجتماعي. ومن ضمن الحاجات اللي اهتموا بيها جدا كانت مسألة الانتماء الديني، فالتعداد ده شمل جداول فيها أرقام تفصيلية عن عدد المسلمين والأقباط وغيرهم. وبتقول بيانات التعداد إن المسلمين كانوا حوالي 91.8% من السكان، والأقباط 6.3%، وده بيورينا إنهم كانوا أكبر أقلية دينية في مصر وقتها.

وكشف التعداد ده كمان إن الوجود المسيحي كان أوضح بكتير من حيث العدد والنسبة في الصعيد، خصوصا في محافظات زي المنيا وأسيوط وجرجا (اللي هي سوهاج دلوقتي) وقنا، اللي كان فيها المسيحيين جزء أساسي من النسيج الاجتماعي والسكاني. وكمان بيبان من بيانات التعداد إن معظم المسيحيين في مصر وقتها كانوا عايشين في الصعيد. محافظات الصعيد كانت واخدة المراتب الأولى من حيث عدد ونسبة المسيحيين بالنسبة لإجمالي السكان.

في المنيا مثلا كانت النسبة عالية جدا، وكان فيه انتشار كبير للمسيحيين في المراكز والمدن والقرى، وفي أسيوط كانت النسبة متوازنة جدا لدرجة إن نسبة المسيحيين والمسلمين كانت متقاربة، وده خلى المحافظة دي تعتبر أكتر محافظة بتعبر عن الحضور المسيحي في مصر وقتها.

أما جرجا وقنا فكان ليهم حضور واضح جدا في الجنوب، وده بيأكد إن المسيحية كان ليها امتداد تاريخي قوي لحد جنوب الصعيد.

ومعدي التعداد نفسهم اتفاجئوا وقالوا إنهم "اتعجبوا من أعدادهم في الصعيد" وكمان قالوا إن "عمار الأقباط وجهرتهم في الصعيد"، ودي شهادة مهمة بتوضح إن الوجود المسيحي هناك كان كبير جدا لدرجة فاقت التوقعات في الوقت ده.

الموضوع مش بس أرقام، ده كمان بيوضح إن الصعيد كان هو المركز الحقيقي لثقل المسيحية المصرية، لأن فيه مجتمعات ريفية متماسكة احتفظت بخصوصيتها جنب المسلمين.

محافظات زي المنيا وأسيوط وسوهاج وقنا كانت أمثلة واضحة على مناطق المسيحيين فيها كان ليهم حضور كبير وكانوا جزء أساسي من المجتمع والاقتصاد، وده بيأكد إن الصعيد من أول القرن العشرين ولحد دلوقتي هو فعلا مركز الثقل الحقيقي للمسيحيين في مصر.

كمان تعداد 1907 ما اكتفاش إنه يجيب نسب عامة، لكن كمان قدم جداول تفصيلية بتوضح عدد الأقباط لكل ألف نسمة في المراكز الإدارية على مستوى الجمهورية. وبتوضح الجداول دي إن فيه فرق كبير بين الشمال والجنوب، ففي الصعيد كانت أعداد الأقباط بتتراوح بين 170 و293 شخص لكل ألف نسمة في كل مركز، يعني في بعض المراكز نسبتهم كانت بتقرب من التلت يعني حوالي 30% أو أكتر من السكان.

أما في وجه بحري فالأرقام كانت أقل بكتير، مكنتش بتعدي من 10 لـ30 شخص لكل ألف نسمة في المركز، يعني أقل من 3% في معظم المراكز.

الفرق الكبير ده بيبين إن الصعيد فعلا كان مركز الثقل الديموغرافي الحقيقي للمسيحيين في مصر، على عكس وجه بحري اللي كان وجودهم فيه بسيط جدا.

ومعدي التعداد نفسهم قالوا إنهم "اتعجبوا من أعدادهم في الصعيد"، عشان يوضحوا قد إيه كانوا مندهشين من قوة وجود المسيحيين في جنوب مصر مقارنة بالشمال.
 الصعيد مركز الحضارة المصرية القديمة 
الحضارة المصرية القديمة بدأت من الصعيد من اول ما وحد مصر الملك مينا اول حكام مصر القديمة ومعظم حكام مصر القديمة كانوا من الصعيد وعاصمة الدولة كانت غالبا بتكون في الصعيد طول فترة الحضارة المصرية حتى ان معظم الاثار المصرية القديمة موجودة في الصعيد. الى الان المصريين في الصعيد احتفظوا بعادات من المصريين القدماء زي التحطيب وهي لعبة بيمارسها المصريين في الصعيد والتحطيب مش موجود غير في الصعيد واللعبة دي مرسومة على جدران المعابد المصرية القديمة والمصريين القدماء كانوا بيمارسوها وكمان العيش الشمسي وهو عيش كان بيعمله المصريين القدماء ومش موجود في مصر غير في الصعيد.

 انتشار تزوير الانساب في الصعيد 
تزوير الانساب انتشر جدا في الصعيد خاصة خلال الدولة الفاطمية الشيعية ومعظم الاحيان الغير عرب كانوا بينسبوا نفسهم لنسب الاشراف أو نسب صحابي أو نسب من العشرة المبشرين بالجنة حيث معظم الاحيان الغير عرب يختار نسب عربي من هذه الانساب لانه لا يعرف من العرب غير الاشراف والعشرة المبشرين بالجنة والصحابة.

تزوير الانساب انتشر في مصر كلها ووصل لدرجة ان نقابة الاشراف قالت ان الملك فاروق ذو الاصول الالبانية اصله من الاشراف وانه من اصول عربية.

كما توجد عائلة في الصعيد اسمها اللهبة وبتدعي ان نسبها بيرجع الى ابو لهب اي انهم من الاشراف من جهة ابو لهب رغم ان ابو لهب وابنائه واحفاده لم يذهبوا لمصر ولم يعيشوا في مصر.

 حقيقة القبائل العربية في جنوب الصعيد 
أثناء الدولة الفاطمية انتشر تزوير الأنساب والادعاء أنك من الأشراف أو من أصول عربية.

ولما وصل الخليفة الفاطمي المستنصر بالله لحكم مصر كانت أمه اسمها رصد وهي جارية نوبية وكانت تتحكم في إدارة الدولة.

وقد أنشأت الجارية النوبية رصد فرق نوبية وحبشية لحماية حكمها وحكم ابنها الخليفة الفاطمي المستنصر بالله.

اتهزمت هذه الفرق الحبشية في النهاية وانتقلت لجنوب الصعيد وادعت أنها من أصول عربية.

معظم البدو والقبائل في الصعيد موجودين في أسوان وعدد قليل منهم موجود في قنا وبيشكلوا 1% فقط من سكان قنا.

والبدو في الصعيد أصلهم أحباش أو أمازيغ والبدو موجودين في كل محافظات مصر بل أن عددهم ونسبتهم في محافظات وجه بحري أعلى بكتير من الصعيد.

وسكان الصعيد 99% منهم أقباط وهناك بدو ونسبتهم 1% فقط من السكان وأصلهم أحباش أو أمازيغ.
 شوف كمان 
العرقيات في مصر

 لينكات برانيه    

 مصادر 

تصنيف:مصر
تصنيف:مجموعه عرقيه